**Prin atâtea chipuri**

*Agafia*

\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_

Marmură neagră

cerul

învăluie pământul

freamăt

sub talpa universului

când nimicul dezbracă tăceri

răzvrătite chemări

gândul se întinde dincolo

de glaciala privire a lunii

la ora în care

morţii îşi ridică nisipul

nelinişti prelungite

sunet grav înfipt

în abisul în care m-am instalat

învolbură sorginţi necunoscute

prin atâtea chipuri

niciodată nu mă regăsesc

decât umbra vietăţii din adâncuri

poate am să mă reconstruiesc

în clipă întâlnirii de pe urmă

cu noaptea din spatele meu